CELEX: 31986D0567
Language: el
Date: 1986-11-18 00:00:00
Title: 86/567/ΕΟΚ: Απόφαση της Επιτροπής της 18ης Νοεμβρίου 1986 για την παράταση της ημερομηνίας εφαρμογής της απόφασης 81/10/ΕΟΚ περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα των βοοειδών, χοιροειδών, προβατοειδών και αιγοειδών

Avis juridique important

|

31986D0567

86/567/ΕΟΚ: Απόφαση της Επιτροπής της 18ης Νοεμβρίου 1986 για την παράταση της ημερομηνίας εφαρμογής της απόφασης 81/10/ΕΟΚ περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα των βοοειδών, χοιροειδών, προβατοειδών και αιγοειδών  

Επίσημη Εφημερίδα αριθ. L 334 της 27/11/1986 σ. 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Νοεμβρίου 1986  για την παράταση της ημερομηνίας εφαρμογής της απόφασης 81/10/ΕΟΚ περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα των βοοειδών, χοιροειδών, προβατοειδών και αιγοειδών  (86/567/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας, και ιδίως το άρθρο 112,  Εκτιμώντας:  ότι, δεδομένης της ύπαρξης στο νομό Έβρου προστατευτικής ζώνης στην οποία τα βοοειδή, προβατοειδή και αιγοειδή εμβολιάζονται τακτικά κατά του αφθώδους πυρετού που προκαλείται από ιό εξωτικού τύπου, η Επιτροπή με την απόφαση 81/10/ΕΟΚ (1), όπως τροποποιήθηκε με την απόφαση 84/548/ΕΟΚ (2), καθόρισε τις περιοχές από τις οποίες η Ελλάδα δεν αποστέλλει προς τα υπόλοιπα κράτη μέλη κανένα βοοειδές και χοιροειδές, ούτε νωπά κρέατα βοοειδών, χοιροειδών, προβατοειδών και αιγοειδών·  ότι οι ελληνικές αρχές ενημέρωσαν την Επιτροπή ότι ο εμβολιασμός κατά του αφθώδους πυρετού που προκαλείται από ιό εξωτικού τύπου έχει περατωθεί για το έτος 1986 στην προστατευτική ζώνη που βρίσκεται στο νομό Έβρου·  ότι δύναται να προβλεφθεί η ετήσια επανάληψη του εν λόγω εμβολιασμού για μια μεγαλύτερη περίοδο·  ότι, λόγω της συνεχιζόμενης εφαρμογής της στρατηγικής του εμβολιασμού, θα πρέπει να παραταθεί η ισχύς της απόφασης 81/10/ΕΟΚ της Επιτροπής για τριετή περίοδο·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 της απόφασης 81/10/ΕΟΚ, η ημερομηνία «31 Δεκεμβρίου 1985» αντικαθίσταται από την ημερομηνία «31 Δεκεμβρίου 1988».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 18 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 33 της 5. 2. 1981, σ. 31.  (2) ΕΕ αριθ. L 297 της 15. 11. 1984, σ. 44.